আগামী ১৫ নভেম্বর উরুগুয়ের বিপক্ষে খেলবে ব্রাজিল। এর পাঁচদিন পর প্রীতি ম্যাচে ক্যামেরুনের মুখোমুখি হবে পাঁচবারের বিশ্ব চ্যাম্পিয়নরা। ওই দুই ম্যাচে সেলেসাওদের হয়ে খেলতে পারবেন না কুটিনহো। গত প্রায় এক বছরে বার্সেলোনাতে দারুণ মানিয়ে নিয়েছেন কুটিনহো। জানুয়ারিতে লিভারপুল থেকে ক্যাম্প ন্যুতে আসার পর বার্সেলোনার অন্যতম গুরুত্বপূর্ণ খেলোয়াড় হয়ে উঠেছেন তিনি। কাতালান ক্লাবটিতে সব প্রতিযোগিতা মিলিয়ে ৩৮ ম্যাচে ১৫ গোল করেছেন কুটিনহো।